open-index/open-wikipedia-markdown huggingface dataset:
Radeikių koplyčia

**Radeikių koplyčia** – koplyčia, nuo 1995 m. veikianti Utenos rajone, Daugailių seniūnijoje, Radeikių kaime, 6,5 km į pietvakarius nuo Daugailių, apie 0,25 km į šiaurės vakarus nuo kelio . Koplyčia įsikūrusi atnaujintoje buvusių kultūros namų dalyje. Įėjimas įrengtas pietvakarinėje statinio dalyje (iš galo). Maldų salėje yra apie 80 sėdimų vietų, įrengtos zakristija, šarvojimo bei pagalbinės patalpos. Šalia koplyčios stovi pašventintas koplytstulpis - buvusio ilgamečio girininko Kazimiero Misiūno (g. 1939 m.) dovana kaimui. 

Priklauso Spitrėnų Švč. Mergelės Marijos, Taikos Karalienės parapijai. 2019 m. duomenimis, koplyčią aptarnavo iki pat mirties  (2022 m.) Spitrėnų Šv. Mergelės Marijos Taikos Karalienės parapijos klebonas Povilas Klezys. Dabar aptarnauja Utenos Dievo Apvaizdos parapijos klebonas, Utenos dekanato dekanas kun. Remigijus Kavaliauskas.

## Istorija

1995 m. Radeikių kaimo tikinčiųjų bendruomenės aktyvas buvusiuose kultūros namuose įsirengė koplytėlę. Ją pašventino ir šv. Mišias aukojo klebonas P. Klezys. Kiekvieną sekmadienį ir kitomis dienomis koplytėlę gausiai lankė ir joje meldėsi Radeikių ir kitų aplinkinių kaimų žmonės, vaikai buvo mokomi tikėjimo pradžiamokslio ir ruošiami priimti pirmąją šv. Komuniją.

2005 m. liepos 31 d. Radeikių koplyčioje lankėsi ir Šv. Mišias laikė Panevėžio vyskupas Jonas Kauneckas; kartu su tikinčiaisiais bendravo generalvikaras Robertas Pukenis.

## Galerija


Radeikių koplyčia, altorius.jpg|Altorius
Radeikių koplyčia, klausykla.jpg|Originali klausykla
Radeikių koplyčia, šarvojimo salė.jpg|Šarvojimo salė
Radeikiai, koplytstulpis.jpg|Koplytstulpis prie koplyčios


## Literatūra

Kazokaitė, Deimantė. *Dvidešimtmetį minėjusi Radeikių koplyčia - sielos atgaiva tikintiesiems* - Iliustr. // Utenos diena. - ISSN 1648 - 0562. - 2015, geg. 13, p. 10.

## Šaltiniai
Kemsinis (Zarasų r.)

**Kemsinis** (arba ***Karoliniškės ežeras***) – ežeras Lietuvoje, Zarasų rajone, 7,5 km į pietus nuo Turmanto, Smalvos hidrografiniame draustinyje. Ežero ilgis iš šiaurės vakarų į pietryčius – 0,5 km, plotis – iki 0,4 km. Altitudė 140,4 m. Ežeras seklus, gausiai užžėlęs vandens augalija. Kranto linija labai vingiuota. Krantai žemi, plačiai užpelkėję – aplink ežerą plyti ~ 80 ha dydžio Plucės pelkė. Pelkės pakraščiai gausiai apaugę krūmynais ir medžiais, iš pietų prieina Yliškės miškas. Iš pietų į rytus per ežerą prateka Smalvos upės intakas S-2 (Drūkšių ežero baseinas). Šiaurinėje ežero pakrantėje įsikūręs Vicentinavos viensėdis.

## Šaltiniai
Vincentas Šarkauskas

**Vincentas Šarkauskas** (g. 1999 m. rugpjūčio 11 d.) – Lietuvos futbolininkas, vartininkas.

## Karjera
### FK Atlantas
Pirmasis debiutas A lygoje įvyko, kai atstovavo „Atlanto“ klubui. 2016 m. komandos garbę gynė du kartus. Per tą laiką prasileido du įvarčius.

2017 ir 2018 m. negavo progos pasireikšti A lygoje. Žaidė Atlantas B ekipoje Antroje lygoje.

### FK Riteriai
2018 m. vasarą, kai „Atlantas“ pateko į finansinę duobę, tapo FK Riteriai nariu. 

2019 m. A lygos sezone po pirmos sezono pusės buvo sužaidęs dvejas rungtynes, per kurias nepraleido įvarčio. Į Belgiją išvykus Švedkauskui, tapo pagrindiniu vartininku. 2019 m. A lygoje sužaidė septynias rungtynes. Kai prie FK Riteriai prisijungė Tadas Simaitis tapo antruoju vartininku ir užleido poziciją labiau patyrusiam vartų sargui.

2020 m. rugsėjo 8 d. pranešta, kad vartininkas paliko FK Riteriai.

### CD Guijulelo
2020 m. rugsėjo 24 d. pranešta, kad vartininkas karjerą tęs Ispanijoje, kur atstovaus CD Guijulelo.

### FC Džiugas
2022 d. sausio 9 d. tapo žinoma, kad žaidėjas ir Telšių „Džiugas“ sudarė sutartį., kurios sąlygos nebuvo paviešintos.

2022 m. kovo 12 d. debiutavo A lygoje atstovaudamas „Džiugo“ klubui. Šiose rungtynėse pasižymėjo tuo, kad atmušė smūgį nuo vienuolikos metrų žymos.

2022 m. gruodžio 29 d. pranešta, kad žaidėjas palieka klubą.

### DFK Dainava
2023 m. vasario mėn. pranešta, kad tapo „Dainavos“ klubo nariu.

2023 m. kovo 4 d. debiutavo A lygos rungtynėse prieš „Hegelmann“ klubas. Varžovai palaužė dzūkus  rezultatu 3;0.

Sutartis galiojo iki 2023 m. liepos 1 d., o 2023 m. vasarą futbolininkas paliko „Dainavos“ klubą.

### „Hegelmann“ klubas
2023 m. liepos 25 d. tapo žinoma, kad pasirašyta sutartis su Kauno rajono „Hegelmann“ klubu.

2023 m. rugpjūčio 7 d. debiutavo A lygos rungtynėse prieš FK Panevėžys. Rungtynės baigėsi lygiosiomis 2-2.

2024 m. gruodžio mėn. pranešta, kad futbolininkas lieka klube.

2025 m. gruodžio 12 d. pranešta, kad futbolininkas paliko klubą. Tą pačią dieną pasirašė sutartį su Vilniaus „Žalgirio“ ekipa.

### „Žalgirio“ klubas
2025 m. gruodžio 12 d. oficialiai pranešta, kad futbolininkas pasirašė sutartį su Vilniaus „Žalgiriu“.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai, įvertinimai
;  su FC Hegelmann
*  **Antroji vieta (1):** 2024 m.
;  su  FK Trakai / FK Riteriai
* **Trečioji vieta (2):** 2018, 2019 m.

; Asmeniniai įvertinimai
* 2022 m. spalio mėn. geriausias mėnesio žaidėjas.

## Rinktinės
Atstovavo Lietuvos jaunimo iki 21 metų rinktinei.

2019 m. birželio 9 d. atstovavo Lietuvos U-21 rinktinei rungtynėse prieš Latviją. Vartininkas žaidė tik pirmame kėlinyje. Latvis Dmitrijs Zelenkovs pelnė du įvarčius (pirmasis krito 6 min., o antrasis 16 min.) Po pirmojo kėlinio V. Šarakauskas buvo pakeistas. Galutinis rungtynių rezultatas 2:0 latvių naudai.

2025 m. spalio mėn. buvo pakviestas į nacionalinės rinktinės sudėtį. 

## Išnašos

## Nuorodos
* toplyga.lt svetainė
* SOCCERWAY
* fcdziugas.lt
* Transfermarkt
* lietuvosfutbolas.lt
* Globalsportsarchive
Dovydas Virkšas

**Dovydas Virkšas** (g. 1997 m. liepos 1 d.) – Lietuvos futbolininkas, saugas.

## Karjera
### Atlantas
Debiutas profesionaliame futbole įvyko 2013 m., kai sužaidė pirmas rungtynes A lyga pirmenybėse. Keturis sezonus žaidė už FK Atlantas Klaipėda. Stažavosi Arsenal FC ir prancūzų AS Saint-Étienne klubuose. Žaidė ir Atlantas B ekipoje.

### Trakai, Riteriai
2018 m. tapo FK Trakai nariu. Sužaidė 12 rungtynių ir pelnė du įvarčius. 2019 m. sužaidė 28 rungtynes ir pelnė įvartį. Dvejose rungtynėse (su Vilniaus „Žalgiriu“ ir Kauno „Stumbru“) pagal „Instat“ koeficientus jis buvo komandos lyderis. Su žaidėju sutartis buvo pratęsta 2019 m. sezonui. Žaisdavo ir Riteriai B ekipoje, kuri rungtyniavo Pirmos lygos pirmenybėse.

2021 m. liepos pradžioje pranešta, kad su žaidėju sutartis nebuvo pratęsta.

### Džiugas
2021 m. antroje pusėje karjerą tęsė FC Džiugas.

2021 m. rugsėjo 26 d. debiutavo FC Džiugas pagrindinėje ekipoje, A lygos rungtynėse prieš FC Hegelmann Litauen.

2021 m. spalio 16 d. rungtynėse prieš DFK Dainava pasižymėjo pelnydamas įvartį.

2021 m. spalio 31 d. rungtynėse prieš FK Panevėžys pelnė du įvarčius. Rungtynės baigėsi rezultatu 2:2 ir žemaičių ekipa iškovojo svarbų tašką kovoje dėl išlikimo A lygoje.

2021 m. lapkričio 6 d. rungtynėse prieš FK Kauno Žalgiris pelnė įvartį, tačiau žemaičiai pralaimėjo rezultatu 1:5.

2022 m. sausio 17 d. pranešta, kad žaidėjas lieka klube.

2022 m. birželio 26 d. rungtynėse prieš FK Jonava pasižymėjo įvarčiu.

### Transinvest
2023 m. vasario 21 d. tapo žinoma, kad žaidėjas atstovaus FK Transinvest (Vilniaus rajonas).

## Statistika
; A lygos statistika

Spalvų reikšmės: 
: Ekipa žaidė A lygoje;
: Ekipa žaidė Pirmoje lygoje;

## Laimėjimai
; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

## Žaidimas rinktinėse
Buvo kviečiamas į jaunimo rinktines. Atstovavo Lietuvos U-19 ir U-21 rinktinėms.

## Šaltiniai

## Nuorodos
* alyga.lt svetainė
* lietuvosfutbolas.lt
* Soccerway
* Transfermarkt
* Globalsportsarchive
* fcdziugas.lt
Edvinas Baniulis

**Edvinas Baniulis** (g. 1994 m. kovo 31 d.) – Lietuvos futbolininkas, žaidžiantis puolėjo pozicijoje.

## Karjera
Puolėjas futbolininko karjerą pradėjo Vilniaus "Žalgiryje".

Atstovavo „Utenį“ (buvo skolinamas), „Kauno Žalgirį“, „Atlantą“.

2018 m. perėjo į FK Trakai. Per du sezonus (2018 ir 2019 m.) A lygoje pasirodė vienuolika kartų. Dažniausiai žaisdavo už dublerius.

2020 m. persikėlė į Lenkiją. Rugsėjo mėn. pelnė pirmąjį įvartį pirmenybėse.

## Pasiekimai
* A lygos čempionas: 2013, 2014, 2015 m.
* LFF taurės laimėtojas: 2013, 2014, 2015 m.
* LFF Supertaurės laimėtojas: 2013, 2014, 2015 m.

## Šaltiniai

## Nuorodos
* Soccerway
* alyga.lt
* Transfermarkt
* Globalsportsarchive
Lajo Traoré

**Lažo Menenė Traorė** (*Lajo Menene Traoré*; g. 1993 m. vasario 20 d.) – Dramblio Kaulo Krantas futbolininkas, rungtyniaujantis saugo pozicijoje. Buvęs (2017–2020 m.) FK Riteriai narys.

## Karjera
CSM Ramnicu Valcea (Rumunijoje) žaidė kelis sezonus: 2012–2013 ir 2013–2014 m.

2016–2017 m. žaidė gimtinėje už Africa Sports d'Abidjan.

### FK Trakai; FK Riteriai
Nuo 2017 m. atstovavo „Trakų“ klubui. Žaidė ir pagrindinėje, ir dublerių Trakai B ekipose.

2017 m. „Trakų“ pagrindinėje ekipoje  A lygoje sužaidė vienuolika rungtynių, 2018 m.– 17 rungtynių, 2019 m.–18 rungtynių ir pelnė vieną įvartį.

2020 m. po sezono baigėsi sutartis su futbolininku ir ji nebuvo pratęsta. 2020 m. A lyga pirmenybėse sužaidė 12 rungtynių ir pelnė vieną įvartį.

### Be1 NFA
2022 m. debiutavo Be1 NFA sudėtyje rungtynėse prieš FK Nevėžis.

### FK Tauras
Nuo 2024 m. sezono rungtyniavo Tauragės „Tauro“ klube. (LFF I lyga). 

2025 m. gruodžio 22 d. klubas oficialiai pranešė, kad atsisveikina su žaidėju.

## Statistika

## Išnašos

## Nuorodos
* alyga.lt svetainė 
* SOCCERWAY
* Transfermarkt
* lietuvosfutbolas.lt
Valentinas Jeriomenka

**Valentinas Jeriomenka** (Valentin Jeriomenko) (g. 1989 m. vasario 19 d.) – Lietuvos futbolininkas, treneris.

## Karjera
Profesionalo karjeros pradžia galima laikyti 2007 m., kai Visagino „Interas“ pateko į A lygą.

2011 m. Klaipėdos „Atlanto“ ekipa dalyvavo A lygos pirmenybėse.

2012/2013 m. sezone žaidė Lenkijoje ir buvo OKS Brzesko ekipos narys. Pirmoje lygoje sužaidė 14 rungtynių.

2013/2014 m. sezone persikėlė į Wigry Suwałki. Antroje lygoje sužaidė devynerias rungtynes ir pelnė vieną įvartį.

### FK Utenis
2015 m. žaidėjas buvo išrinktas Utenio komandos kapitonu. 

2017 m. sezoną pradėjo Utenos kluibe. 

2015, 2016, 2017 m. „Utenio“ ekipa dalyvavo A lygos pirmenybėse.

### FK Trakai, FK Riteriai
Nuo 2017 m. vasaros atstovavo Trakų klubui. Po sezono pranešta, kad žaidėjas lieka dar metams.

2018 m. pabaigoje pranešta, kad sutartis pratęsta dar metams.

2019 m. žaidėjas buvo įtrauktas į simbolinę savaitės rinktinę. 2019 m. gruodį pranešta, kad su žaidėju sutartis pratęsta 2020–ųjų sezonui.

2020 m. A lygos sezonas buvo trumpesnis nei įprasta dėl pandemijos. Jame sužaidė 12 susitikimų A lygoje.

2021 m. karjerą tęsė FK Riteriai. 2021 m. balandžio 16 d. rungtynėse prieš FC Džiugas Jeriomenka pelnė įvartį. Tai buvo vienintelis abiejų komandų smūgis į vartus pirmame kėlinyje. Tos rungtynės baigėsi „riterių“ pergale 4:1. 2021 m. gegužės 14 d. pelnė įvartį rungtynėse prieš DFK Dainava. Žaidėjas 69-ąją minutę standartinės padėties metu taikliai smūgiavo galva ir padėjo išlyginti rezultatą (1:1).

2022 m. vasario 22 d. pranešta, kad žaidėjas palieka klubą.

### Bremnes IL
2022 m. pradžioje persikėlė į Norvegiją. Atstovavo Bremnes IL.

### FK Transinvest
2022 m. vasarą prisijungė prie FK Transinvest (Galinės kaimas, Vilniaus rajonas). 2022 m. klubas rungtyniavo Antroje lygoje. 

Nuo 2023 m. sezono klubas rungtyniavo Pirmoje lygoje.

## Statistika
; A lygos statistika.

Spalvų reikšmės: 
: Ekipa žaidė A lygoje;
: Ekipa žaidė Pirmoje lygoje;
: Ekipa žaidė Antroje lygoje;

## Trenerio karjera
2024 m. lapkričio 26 d. įgijo UEFA B trenerio licenciją.

## Šaltiniai

## Nuorodos
* alyga.lt svetainė
* lietuvosfutbolas.lt
* Soccerway
Kimbartiškės ežeras

**Kimbartiškės ežeras** () – ežeras Lietuvoje, Zarasų rajone ir Latvijoje, Aukštutinės Dauguvos savivaldybėje, 2 km į rytus nuo Turmanto, Kimbartiškės kaimo šiauriniame pakraštyje. Kranto linija labai vingiuota. Ežero ilgis iš šiaurės į pietus – 1 km, plotis – iki 0,47 km. Altitudė 131,4 m. Yra 0,23 ha sala (Lietuvoje). 11,8 ha ežero yra Lietuvoje ir 11,2 ha – Latvijoje. Krantai žemi, daug kur pelkėti, tik pietrytinis krantas aukštokas. Krantai vietomis apaugę medžiais ir krūmais. Pakrantėse daugiausia plyti pievos. Iš rytų į vakarus per ežerą prateka Kumpotės intakas Skirna.

Šiaurinėje ežero pakrantėje Latvijoje įsikūręs Daugulių kaimas.

## Šaltiniai
PRISA

**Promotora de Informaciones, S.A** (**PRISA**) – Ispanijos žiniasklaidos konglomeratas.

## Įmonės aktyvas
### Laikraščiai
* *[[El País]]*, dienraštis
* *[[Diario AS]]*, sporto laikraštis
* *[[Cinco Días]]*, ekonomikos laikraštis

### Žurnalai
* *Cinemanía*
* *Gentleman*
* *Car*
* *Claves*
* *Revista 40*
* *[[Rolling Stone]]*

### Muzika ir radijas
* Cadena SER *naujienų radijo stotis*
* Los 40 Principales *šiuolaikinių hitų radijo stotis*
* LOS40 Classic *klasikinių hitų radijo stotis*
* M80 Radio *klasikinių hitų radijo stotis*
* Cadena Dial *lotynų pop muzikos radijo stotis*
* Máxima FM *elektroninės šokių muzikos radijo stotis*
* Radiolé *ispaniškos muzikos radijo stotis*
* ONA FM *muzikos/sporto radijo stotis*
* Rádio Comercial *muzikos radijo stotis* (Portugalija)
* Rádio Clube *naujienų radijo stotis* (Portugalija)
* Cidade *muzikos radijo stotis* (Portugalija)
* Best Rock FM *muzikos radijo stotis* (Portugalija)
* Grupo Latino de Radio
* Caracol Radio *naujienų radijo stotis* (Kolumbija)
* Radio Continental *naujienų radijo stotis* (Argentina)
* ADN Radio *naujienų radijo stotis* (Čilė)
* W Radio *radijo tinklas* (Meksika, bendras savininkas Televisa)
* XETRA-AM ir WSUA *naujienų radijo stotis* (Jungtinės Valstijos)

### Televizija
; PRISA TV
* Digital+
* Media Capital
* TVI
* V-me
Knyvasčius

**Knyvasčius** – ežeras Lietuvoje, Zarasų rajone, 6,5 km į šiaurės vakarus nuo Suvieko. Ežero ilgis iš šiaurės į pietus – 0,17 km, plotis – iki 0,08 km. Altitudė 126,1 m. Krantai žemi, pelkėti, apaugę medžiais ir krūmais – ežerą supa Bugų šilelis. Šiaurės vakaruose išteka upelis link Kumpuolaičio ežero (Kumpuolės upės baseinas). Netoliese įsikūrę Kumpuolių ir Bugų kaimai. Vakarine pakrante eina kelias .

## Šaltiniai
Kovinėlis

**Kovinėlis** – ežeras Lietuvoje, Zarasų rajone, 5 km į vakarus nuo Salako, Salako miške. Ežero ilgis iš pietryčių į šiaurės vakarus – 0,13 km, plotis – iki 0,09 km. Altitudė 158,8 m. Krantai žemi, plačiai užpelkėję – ežeras telkšo ~ 5 ha dydžio Ligbalos pelkėje. Šiaurės vakaruose išteka upelis link Ligajų ežero (Ligajos upės baseinas).

## Šaltiniai
Kovinis

**Kovinis** – ežeras Lietuvoje, Zarasų rajone, 4,5 km į vakarus nuo Salako, Salako miške. Ežero ilgis iš šiaurės į pietus – 0,29 km, plotis – iki 0,16 km. Altitudė 158,9 m. Krantai žemi, pelkėti, ištisai apaugę medžiais. Pietvakariuose išteka upelis link Kovinėlio ežero (Ligajos upės baseinas).

## Šaltiniai
Krokavas

**Krokavas** arba **Krakavas** – ežeras Lietuvoje, Zarasų rajone, 6,5 km į pietvakarius nuo Salako, Salako miške. Ežero ilgis iš šiaurės į pietus – 0,84 km, plotis – iki 0,25 km. Altitudė 166,5 m. Krantai daugiausia aukšti, ypač vakarinis krantas. Prie ežero įsikūręs Paskardiškio kaimas. Ežeras nenutekantis, priklauso Ligajos upės baseinui.

## Šaltiniai
El País

**„El País“** (pažodž.: *Šalis*) – dienraštis ispanų kalba, leidžiamas Ispanijoje. Laikraštis priklauso vietos žiniasklaidos konglomeratui „PRISA“. Redakcija įsikūrusi šalies sostinėje Madride, vyriausioji redaktorė – Pepa Bueno.

„El País“ yra trečias pagal populiarumą Ispanijos internetinis laikraštis ir vienas iš trijų šalies nacionalinių dienraščių (greta „El Mundo“ ir „ABC“), spausdinamų Madride. Taip pat vienas stambiausių šalyje pagal tiražą; 2018 m. laikraščio tiražas siekė 137 552 egz.

Aptaria vietines, nacionalines ir tarptautines naujienas. Rašoma kultūros, visuomenės, sporto, verslo bei finansų temomis.

## Istorija
„El País“ 1976 m. gegužę įsteigė „PRISA“ komanda, kurią sudarė José Ortega Spottorno, Jesús de Polanco ir Juan Luís Cebrián. Laikraščio dizainą sukūrė Reinhard Gade ir Julio Alonso. Pirmasis laikraščio leidimas išėjo 1976 m. gegužės 4 d., praėjus šešiems mėnesiams po diktatoriaus Francisco Franco mirties ir Ispanijai pereidinėnat prie demokratinės santvarkos. Pirmojo dienraščio vyriausiojo redaktoriaus pareigas ėjo Juan Luis Cebrián.

„El País“ buvo pirmasis laikraštis, palaikęs demokratiją; kiti to laikmečio Ispanijos laikraščiai buvo paveikti F. Franco ideologijos. Pirmaisiais metais tiražas siekė 116 600 egzempliorių. 1977 m. jis išaugo iki 137 562 egzempliorių.

1978 m. „El País“ redakcijoje įvyko teroristinis išpuolis, kilęs dėl politinės permainos šalyje. Keturi žmonės buvo sužeisti, du sunkiai, vienas mirė. Pastatui taip pat buvo padaryta žala.

Nuo 1996 m. leidžiamas ir internete.

## Vyriausieji redaktoriai

* 1976–1988: Juan Luis Cebrián
* 1988–1993: Joaquín Estefanía
* 1993–2006: Jesús Ceberio
* 2006–2014: Javier Moreno Barber
* 2014–2018: Antonio Caño
* 2018–2020: Soledad Gallego-Díaz
* 2020–2021: Javier Moreno Barber
* 2021–????: Pepa Bueno

## Žymesni bendradarbiai

* Ariel Dorfman
* Juan Carlos Gumucio
* Fernando Krahn
* Elvira Lindo
* Mario Vargas Llosa
* Javier Marías
* Julio Llamazares
* Eduardo Mendoza
* Juan José Millás
* Empar Moliner
* Rosa Montero
* Javier Pradera
* Manuel Rivas
* Ignacio Sánchez-Cuenca
* Eduardo Haro Tecglen
* Manuel Valls

## Priedai
Turi savaitinių („Babelia“, „El Viajero“, „El País Semanal“, „Ideas“, „Negocios“) ir mėnesinių („Motor“, „ICON“, „S Moda“) priedų.

## Šaltiniai
2019 m. Meistriliiga

**2019 m. [[Meistriliiga]]** – Estijos 2019 m. aukščiausiosios futbolo lygos sezonas. Prasidėjo 2019 m. pavasarį, baigėsi 2019 m. lapkričio 10 d. Varžėsi 10 komandų. 

## Dalyviai

## Galutinė lentelė
* Talino „Flora“ tapo šalies čempionais.

## Pereinamosios rungtynės

Dėl išlikimo elito divizione kovos Meistriliiga pirmenybėse 9 vietoje likusi FC Kuressaare ir Esiliiga pirmenybėse trečią vietą užėmusi JK Vaprus.

----

----

* **Kuressaare nugalėjo varžovus bendru dviejų rungtynių rezultatu 5–3 ir išsaugojo vietą 2020–ųjų [[Meistriliiga]] pirmenybėse.**
-------------------

## Taip pat skaitykite
* 2019 m. Esiliiga

## Išnašos

## Nuorodos
* RSSSF duomenų bazė
Pažemio pušis

**Pažemio pušis** – saugoma išskirtinė pušis, botaninis gamtos paveldo objektas, esantis Zarasų rajone, Degučių seniūnijoje, Pažemio kaime, 0,7 km į pietvakarius nuo kelio . Kelio nuorodomis ar informaciniu ženklu medis nepažymėtas. 

Pušis auga nedideliame jauname  miškelyje, kuris ribojasi su atvirais dirbamais laukais banguotame kraštovaizdyje. Pušis nutolusi nuo Pažemio miško apie 300 m. Išsiskiria kamieno apimtimi – 4 m. Dėl palyginti nedidelio aukščio (vos 16,5 m) stelbiama jaunesnių medžių, iš toliau nepastebima. 2002 m. nuotraukose pavaizduota Pažemio pušis, augusi dar tuščiame lauke, su vos matomais spygliuočių medžių sodinukais.

Medis paskelbtas saugomu Lietuvos Respublikos aplinkos ministro 1999 m. lapkričio 3 d. įsakymu Nr. 345.

## Duomenys

* Medžio rūšis – paprastoji pušis (*Pinus sylvestris* L.)
* Kamieno apimtis – 4,0 m
* Medžio aukštis – 16,5 m

## Šaltiniai
Rudoji versmelė

**Rudoji versmelė**, taip pat **Sabalunkų šaltinis** – valstybinis gamtos paveldo objektas, esantis Gražutės regioniniame parke, Zarasų rajone, Salako miestelio pietrytiniame pakraštyje  (paribyje su Sabalunkų kaimu), apie 100 m į pietus nuo kelio , kairiajame Bebrinės (Bebrynės) upelio krante. Netoli tilto per Bebrinę pastatyta nuoroda į šaltinį. 

Versmelė paskelbta saugoma Lietuvos TSR Valstybinio gamtos apsaugos komiteto 1985 m. kovo 5 d. įsakymu Nr. 15.

Versmė trykšta iš po didelių akmenų, Bebrynės upelio kairiajame šlaitelyje. Protaka nuklota ryškiai rudomis geležingomis nuosėdomis  (pagal jų spalvą versmei suteiktas pavadinimas). Šaltinio vanduo už 6–7 m įteka į Bebrynės upelį. Aplink šaltinį plyti pievos, reti daržai. Artimiausia sodyba yra už 100 m nuo šaltinio ištakų. Šaltinio vanduo šaltas, bekvapis, skonis būdingas vandeniui, turinčiam daug geležies.  

Istorikai ir tautosakininkai yra surinkę vietinių gyventojų pasakojimų apie Rudąją versmelę. Netoli versmelės įsikūrę žmonės tvirtina, kad šaltinio vanduo tikrai esąs „daktarų pripažintas sveikas vanduo“. Tačiau yra tokių, kurie sako esą versmelės vanduo yra pernelyg rūdingas ir kad prieškaryje žmonės vandenį semdavosi ir naudojo gydymo tikslais iš kitos versmės, kuri tryško netoli vienos kaimo sodybos. Salake kalbama, kad kas visas prieš saulės tekėjimą ryte, niekam nematant, nusiprausia Rudosios versmelės vandeniu, tas atjaunėjęs. 

## Geologija

Šaltinis yra kylantis, nuolatinio veikimo, vidutinio vandeningumo, turintis reikšmingą debitą – 2,21 l/s. Vanduo šaltas (temperatūra – 7,2°C), bekvapis, turintis skonį, būdingą vandeniui su daug geležies. Ištirpusio deguonies – 0,49 mg/l, pH – 7,47. Vanduo pasižymi redukcine aplinka (rH – 11,6). Vanduo gėlas, turi daug mineralinių medžiagų, kietas (lengvai pašalinamas kietumas). Vandenyje didelis kiekis (2,1 mg/l) geležies, mažai ištirpusio deguonies. Bendroji mineralizacija - 574 mg/l. Kalcio, magnio hidrokarbonatinis vanduo.

## Duomenys

* Gylis: 0 m
* Plotis: 0,4 m
* Vandens debitas: 2,21 l/s 
* Mineralizacija: 574 mg/l
* Sudėtis: gėlas hidrokarbonato magninis kalcio vanduo

## Pastabos

## Šaltiniai

## Nuorodos

* Rudoji versmelė (''youtube.com'')
* Lietuvos šaltinių TOP 10: įdomiausi ir patys vertingiausi
San Kristobal de las Kasas

**San Kristobal de las Kasas** (, coc. *Jovel*) – miestas pietryčių Meksikoje, Čiapaso valstijoje, Centrinės Mesos plynaukštėje, ~80 km į rytus nuo Tustla Gutjereso. Pro miestą eina Panamerikos plentas, netoliese yra oro uostas (nuo 2010 m. uždarytas). Vystoma maisto (daugiausia cukraus, spirito), medienos apdirbimo pramonė. Audimo, siuvinėjimo (peltakiavimo), keramikos amatai, gaminami dirbiniai iš gintaro, nefrito, metalo, medžio. San Kristobal de las Kasaso apylinkėse auginami javai, vaismedžiai, cukranendrės.

Mieste veikia meno institutas, keletas muziejų (*Casa Na Bolom*, nefrito, gintaro, etnografijos, majų medicinos), teatras. Išlikęs gausus kolonijinis paveldas su grįstomis gatvelėmis, bažnyčiomis, vienuolynais: Šv. Dominyko bažnyčia (1560 m.), Šv. Kristupo katedra (pastatyta XVI a.; perstatyta XVI ir XVIII a.),, Šv. Mykolo bažnyčia (1613–1621 m.), Šv. Pranciškaus bažnyčia (1577 m., perstatyta XVIII a.), dominikonų ir mersedarijų vienuolynai, XIX a. rotušė, „Sirenų namai“, Karmelio bažnyčios arka ir kt.

Dauguma miesto gyventojų yra indėnai majai (cociliai ir celtaliai). Dėl savo išskirtinės architektūros ir gyvųjų tradicijų San Kristobal de las Kasas yra svarbus turistinis centras. Miestas taip pat garsėja jo apylinkėse veikiančiais sapatistų sukilėliais, dėl to dažnai laikomas marksizmo aktyvistų ir kitų kairiųjų.

## Istorija
1528 m. gyvenvietę (karinę tvirtovę), pavadintą *Villa Real de Chiapa*, įkūrė konkistadoras Diegas de Masarjegosas. Miesto teisės suteiktos 1536 m. (tada pervadintas Siudad Realiu). Nuo 1532 m. miestas priklausė Gvatemalos generalkapitonijai, todėl 1821 m. paskelbus nepriklausomybę nuo Ispanijos, priklausė Gvatemalai, bet 1824 m. tapo Meksikos dalimi. 1829 m. pervadintas į San Kristobalį. XIX a. Čiapase vyko nuolatiniai susirėmimai tarp konservatorių ir liberalų, miestas nesyk atsidūrė kovų sūkuryje Iki 1892 m. buvo Čiapaso sostinė.

1974 m. miestas paskelbtas istoriniu paminklu. XX a. 7–10 dešimtmečiais apylinkėse prasidėjo indėnų politiniai judėjimai, susidarė sapatistų sukilėlių būriai. 1994 m. sapatistų pajėgos buvo užėmusios San Kristobal de las Kasą.


LookingOverSanCristobalSanCrisChurch4.jpg|Miesto reginys
San Cristobal - Altstadt 6.jpg|Senamiesčio gatvelė
Templo Santo Domingo 02 ID 12 DBannasch.jpg|Šv. Dominyko bažnyčia
Catedral de San Cristóbal de las Casas 1.jpg|Šv. Kristupo katedra


## Šaltiniai
Afzelius

**Afzelius** – švediška pavardė.

* Adam Afzelius (1750–1837), botanikas
* Arvid Afzelius (1857–1923), dermatologas
* Arvid August Afzelius (1785–1871), poetas ir istorikas
* Björn Afzelius (1947–1999), dainininkas
* Johan Afzelius (1753–1837), chemikas
* Jon Arvid Afzelius (1856–1918), lingvistas
* Per von Afzelius (1760–1843), medikas

## Šaltiniai
* Biographies in Swedish language
Salamanka (Meksika)

**Salamanka** (, oto. *Xidoo*) – miestas vidurio Meksikoje, Gvanachuato valstijoje, Meksikos kalnyne, Turbijo (Lermos intako) slėnyje, į pietryčius nuo Leono. Pro miestą eina greitkelis ir geležinkelis Agvaskaljentesas–Meksika. Vystoma naftos perdirbimo, trąšų gamybos, naftos chemijos, odos ir avalynės pramonė, dailieji amatai (ypač metalo apdirbimas). Salamankos apylinkėse auginami kviečiai, kukurūzai, pupelės, vaismedžiai.

Mieste išlikę daug tradicinės architektūros: XVII–XVIII a. Šv. Augustino, Švč. Marijos Gimdytojos (XVII a. vid.), Šv. Gonzalo (1830 m.), Švč. Viešpaties Svetingojo (1924 m.) bažnyčios, buvęs Šv. Jono Sahaguno konventas (1750 m.). Veikia kultūros namai, tautodailės centras, istorijos ir tautodailės muziejus.

## Istorija
Salamanka įkurta 1603 m. ir pavadinta pagal Monterėjaus valdytojo Gasparo de Sunjigos i Asevedo gimtąjį Salamankos miestą Ispanijoje.

## Šaltiniai
Kumpuolaitis

**Kumpuolaitis** – ežeras Lietuvoje, Zarasų rajone, 6,5 km į šiaurės vakarus nuo Suvieko. Ežero ilgis iš vakarų į rytus – 0,54 km, plotis – iki 0,27 km. Altitudė 125 m. Krantai žemi, vietomis pelkėti, ištisai apaugę medžiais ir krūmais. Ežerą supa Bugų šilelis, tik šiaurrytinėje ir pietinėje pakrantėse vietomis plyti pievos. Šiaurėje išteka upelis link už 60 m telkšančio Kumpuolio ežero (Kumpuolės upės baseinas). Į pietryčius įsikūręs Bugų kaimas. Rytine pakrante eina kelias .

## Šaltiniai
Salamanka (reikšmės)

**Salamanka** () gali reikšti:
* Salamanka – miestas Ispanijoje;
* Salamanka – Madrido miesto rajonas;
* Salamanka – miestas JAV, Niujorko valst.;
* Salamanka – miestas Čilėje;
* Salamanka – miestas Meksikoje, Gvanachuate;
* Salamanka – miestelis Panamoje;
* Salamanka – miestelis Peru;
* Salamanka – miestelis Venesueloje, Margaritos saloje;
* Salamanka – ispaniška pavardė.
Baltarusijos futbolas 2019 m.

**[[Baltarusija|Baltarusijos]] futbolo varžybos [[2019]] m.**
*  prasidėjo 2019 m. kovo 29 d., baigėsi 2019 m. gruodžio 1 d.
* s turnyras prasidėjo 2018 m. vasarą, o finalas įvyko 2019 m. gegužės 26 d.

## [[Baltarusijos futbolo supertaurė|Supertaurės rungtynės]]
---------------------------
* Dėl trofėjaus kovojo šalies čempionai BATE Borisov futbolininkai ir 2018 m. futbolo taurės laimėtojai Brastos „Dinamo“.

* **[[FC Dinamo Brest|Brastos „Dinamo“]] nugalėjo varžovus 3-1 ir iškovojo trofėjų.**
-------------------------------------------------------------------------

## Aukščiausioji lyga [[2019]] metų
* **Aukščiausioji lyga** arba **Vyša liha** – pirmos pakopos, elito divizionas.
* Tai buvo 29–asis turnyras nepriklausomoje šalyje.
* Čempiono titulą gynė Barisavo BATÈ. 

### Dalyviai
* Dalyvavo 16 ekipų.
* Smoleviči-STI ir Magiliavo „Dnepr" prarado vietas elito divizione.
* Iš Pirmos lygos pakilo Mozyriaus „Slavia" ir Energetik-BGU Minsk.

### Premjer lygos lentelė
* Bresto „Dinamo“ tapo šalies čempionais. Tai buvo pirmasis čempionų titulas per visą klubo istoriją.


## [[2019]] m. Pirma lyga
* **Pirma lyga** – antros pakopos pirmenybės, antroji pagal pajėgumą lyga šalyje.
* 2019 m. pirmenybėse turėjo dalyvauti 16 ekipų, bet vienas klubas pasitraukė iš pirmenybių dar prieš jų pradžią.
* Prasidėjo 2019 m. pavasarį, o baigėsi 2019 m. lapkričio 23 d.
#### Dalyviai

#### Pirmos lygos lentelė
* FK Belšina Bobrujsk tapo Pirmos lygos nugalėtojais ir iškovojo teisę žaisti Premjer lygoje.
* Smoleviči-STI liko antroje vietoje, bet turi teisę žaisti Premjer lygoje kaip antroji geriausia komanda.
* FK Rukh Brest žaidė pereinamąsias rungtynes, kuriose nugalėjo ir iškovojo teisę žaisti aukščiausioje lygoje.

## [[2019]] m. Moterų Vyša liga
* **Moterų Vyša liga** – pirmos pakopos, elito diviziono pirmenybės.

Šaltiniai: Soccerway

## 2018–2019 m. [[Baltarusijos futbolo taurė]]
* **[[Baltarusijos futbolo taurė]]** () – pagrindinis futbolo taurės turnyras Baltarusijoje. Vyksta nuo 1992 m.
* Tai buvo 28–asis turnyras nepriklausomoje šalyje.
#### Finalo ir pusfinalio rungtynės

### Finalo rungtynės
----

* **[[FK Šahtër Soligorsk|Salihorsko „Šahtër“]] nugalėjo varžovus finale rezultatu 2-0 ir iškovojo futbolo taurę.**
---------------------------

## Išnašos

## Nuorodos
* RSSSF duomenų bazė:
: čempionų sąrašas
: futbolo taurės turnyrai
* BFF.BY (Oficiali svetainė)
Tumbleweed Connection

**„Tumbleweed Connection“** – trečiasis studijinis britų atlikėjo Elton John albumas, išleistas 1970 m. spalio 30 d. Tai koncepcinis albumas, kuriame skamba kantri rokas ir vesterno muzika.

Visas dainas parašė Elton John'as ir jo kolega Bernie Taupin, išskyrus „Love Song“, kurią parašė Lesley Duncan. Albumas buvo įrašytas „Trident Studios“ įrašų studijoje, Londone (Anglija) 1970 m. kovą ir išleistas tais pačiais metais spalį. „Tumbleweed Connection“ pasiekė antrą vietą populiariausių Jungtinės Karalystės albumų sąraše ir penktąją vietą Jungtinių Valstijų Billboard 200 sąraše. Jungtinėse Valstijose 1971 m. kovą tapo auksiniu, o 1998 m. rugpjūtį – platininiu. 2003 m. žurnalo „Rolling Stone“ rubrikoje 500 geriausių visų laikų albumų sąraše, užėmė 458-ą vietą. Iš albumo nebuvo išleistas joks singlas, tik „Country Comfort“ buvo išleistas kaip singlas Naujojoje Zelandijoje. 

Šio albumo kūrimo metu buvo įrašyta „Madman Across the Water“ pradinė versija, kuri buvo įrašyta ir „Madman Across the Water“ albumui kitokia versija 1971 m.

## Dainų sąrašas

#### Pirmoji pusė

# „Ballad of a Well-Known Gun“ – 4:59
# „Come Down in Time“ – 3:25
# „Country Comfort“ – 5:06
# „Son of Your Father“ – 3:48
# „My Father's Gun“ – 6:20

#### Antroji pusė

# „Where to Now St. Peter?“ – 4:11
# „Love Song“ – 3:41
# „Amoreena“ – 5:00
# „Talking Old Soldiers“ – 4:06
# „Burn Down the Mission“ – 6:22

### Papildomi įrašai (1995–2001)
Įrašai, kuriuos pateikė *Rocket* (1995) ir *Mercury* (2001). Šis „Madman Across the Water“ pirmą kartą išleistas 1992 m. „Rare Masters“ albume.

# „Into the Old Man's Shoes“ – 4:02
# „Madman Across the Water“ – 8:50

## Šaltiniai
Jekaterina Fiodorova

**Jekaterina Fiodorova** (g. 1987 m. kovo 26 d. Vilniuje) – Lietuvos dainininkė ir dainų autorė. Vokalo trenerė. Dalyvavo Eurovizijos atrankoje 2016 m. Dalyvė ir pusfinalininkė Lietuvos balso 2-ame sezone. Šiuo metu atlikėja kuria ir koncertuoja sceniniu vardu Aika.

## '''Biografija'''
Jekaterina pradėjo dainuoti nuo šešerių metų amžiaus. Mokėsi Vilniaus Balio Dvariono dešimtmetėje mokykloje ir Vilniaus “Juventos” gimnazijoje. Po baigimo, 2006 m. įstojo į Lietuvos muzikos ir teatro akademiją, džiazo vokalo specialybę. 2012 m. įgijo džiazo atlikimo ir pedagogikos magistro laipsnius.

## '''Asmeninis gyvenimas'''
Jekaterinos tėvai buvo aktoriai rusų dramos teatre Vilniuje. Jekaterina Pranevič susituokė 2018 m. Spalio 13d. ir pakeitė pavardę į Jekaterina Fiodorova.

## '''Karjera'''

2003m. ir 2005m. metais laimėjo „Grand Prix“ Baltijos šalių jaunųjų atlikėjų konkurse „Mūza“.

2011m. Jekaterinos Fiodorovos ir Anos Polukord dueto Volumetears kūrinys „She“ pasirinktas Audriaus Mickevičiaus trumpametražiame filme „2 indeliai jogurto” (2 cups off yoghurt). Filmas buvo nominuotas Sidabrinės gervės apdovanojomuose. Daina „She“ buvo įtraukta į lietuviškos muzikos eksportui skirtą rinkinį „Note Lithuania 2013".  

2012m. kartu su grupe “Singaz” laimėjo Grand Prix Vilnius Jazz Youngpower konkurse..

2013m. Pasirinktas sceninis vardas „Catrinah“.

2013m. dalyvavo Lietuvos balso antrajame sezone.   

2014m. sukūrė džiazo vokalinį duetą “Social Call” kartu su dainininke Rūta Švipaite.

2016m. dalyvavo Eurovizijos atrankose su autorine daina “Be Free”.

2017m. kartu su grupe "Fusedmarc" atstovavo Lietuvai Eurovizijoje Kijeve kaip pritariamasis vokalas.

2018 m. pakeitė sceninį vardą į Aika.
​

## '''Diskografija'''

## '''Eurovizijos dainų konkursas'''

2016 m. dalyvavo Eurovizijos atrankose su daina „Be Free“, pateko į pusfinalį. 

Atrankose išsiskyrė ryškiais įvaizdžiais ir dramaturginiais sprendimais .

## '''Šaltiniai'''

​
Ditkūnų ąžuolas

**Ditkūnų ąžuolas** – saugomas išskirtinis ąžuolas, botaninis gamtos paveldo objektas, esantis Zarasų rajone, Ditkūnų kaime (Zarasų sen.), 200 m į pietus nuo kelio , vakariniame Zaraso ežero krante (priešingame nuo Zarasų). Medis stūkso kaimo gatvėje, netoli nuo gyvenamųjų namų. Kelio nuorodomis ar informaciniu ženklu nepažymėtas. 

Ąžuolas gyvybingas, jo kamienas drevėtas. Paskelbtas saugomu Lietuvos Respublikos aplinkos ministro 2018 m. balandžio 16 d. įsakymu Nr. D1-300.

## Duomenys

* Medžio rūšis –  paprastasis ąžuolas (*Quercus robur* L.)
* Kamieno apimtis – 5,20 m
* Medžio aukštis – 13,0 m

## Nuorodos

* Saugomų teritorijų valstybės kadastras 
* Ditkūnų ąžuolas žemėlapyje (''vstt.lt'').
Kumpulis

**Kumpulis** – ežerėlis Lietuvoje, Zarasų rajone, 7 km į pietryčius nuo Zarasų, 0,4 km į vakarus nuo Ilgio ežero. Ežero ilgis iš pietvakarių į šiaurės rytus – 0,12 km, plotis – iki 0,09 km. Altitudė 160,1 m. Krantai žemi, apaugę medžiais ir krūmais. Aplinkui plyti pievos. Šalia įsikūrę Girvydiškių kaimas ir nebegyvenamas Pailgio kaimas. Ežerėlis nenutekantis, priklauso Ilgio ežero baseinui.

## Šaltiniai
Kumpuoliokas

**Kumpuoliokas** arba **Kumpaliokas** – ežeras Lietuvoje, Zarasų rajone, 2,5 km į šiaurės vakarus nuo Degučių. Ežero ilgis iš pietvakarių į šiaurės rytus – 0,33 km, plotis – iki 0,14 km. Altitudė 165,5 m. Krantai žemi, pelkėti, apaugę medžiais ir krūmais. Pakrantės kalvotos, iš šiaurės vakarų prieina Pažemio miškas, pietrytinėje pakrantėje auga miškelis, kitose pakrantėse plyti pievos. Pietryčiuose išteka upelis link Didžiojo Pažemėlio ežero (Šventosios upės baseinas). Šalia įsikūrę Pažemio ir Aleksiejaukos kaimai.

## Šaltiniai
Jurokai

**Jurokai** (sav. *Olekwo’l*, karukų k. *yurúkvaarar* „žemupio žmonės“) – indėnų tauta, gyvenanti šiaurės vakarų Kalifornijoje, netoli Klamato upės žiočių. Populiacija – apie 4000 žmonių. Jurokų kalba (algonkinų-ritvanų antšeimio narė) kaip gimtoji išnykusi (nuo 2013 m.), kalba angliškai. Tikintieji – krikščionys (šeikeriai), yra tradicinės tikybos puoselėtojų.

Jurokai seniau gyveno palei Klamato žemupį ir Ramiojo vandenyno pakrantę iki Trindado įlankos pietuose. Tradicinė kultūra panaši į kitų Kalifornijos indėnų (ypač hupų, karokų, iš dalies – tolovų ir vijotų). Vertėsi žvejyba, medžiokle, rankiojimu, augino tabaką. Surinkdavo vandenyno išplautų banginių mėsą. Keliaudavo skobtinėmis valtimis iš sekvojų medienos. Būstas stačiakampis, suręstas iš sekvojų lentų. Statydavosi garines pirtis.

Buvo paplitusi turtinė nelygybė. Socialinė padėtis būdavo išreiškiama dentalijų kriauklių, obsiadiano ir silicio ašmenų, genių skalpų, elnių retais kailiais (pvz., albinosų) turtu. Šie daiktai būdavo perduodami iš kartos į kartą, naudojami kaip mainų, išpirkų priemonė. Aukštasis genties sluoksnis skyrėsi savo kalbos stiliumi, praeidavo tam skirtus perėjimo ritualus. Elito atstovai (*pegerk*) valdė savo gimininę grupę ar nedidelę gyvenvietę. Būta papročio išpirkti padarytą žalą, skolininkai būdavo imami vergovėn. Giminė daugiausia vesta pagal tėvo liniją. Po santuokos jaunieji keldavosi į vyro šeimą, bet būta papročio laikinai gyventi žmonos namuose ir už ją atidirbti.

Jurokai turėjo „pasaulio atkūrimo“ apeigas, apeiginius šokius, turtų demonstravimo ritualus. Tikybai būdingas šamanizmas (šamanėmis tapdavo daugiausia moterys), magija.

Su europiečiais jurokai susidūrė 1775 m., o 1850 m. į jų žemes plūstelėjo aukso ieškotojai. Dėl ligų ir atėjūnų smurto dauguma indėnų žuvo. 1855 m. jurokų žemėse sudaryta rezervacija.

Dabartiniai jurokai smarkiai asimiliuoti ir rasiškai sumišę. Verčiasi gyvulininkyste, miškų ūkiu, amatais (pynimas, medžio drožyba), kiti uždarbiauja miestuose. Išlaikę tradicinės kultūros bruožų. Dabar jurokai gyvena Jurokų indėnų rezervacijoje (Del Nortės ir Humbolto apygardos), Tolovų tautos žemėje bei dar kelete atskirų kaimų (rančerijų).


Yurok basketweaver.jpg|Jurokų krepšių pynėja
Yurok 20061109192219.jpg|Jurokų krepšiai
Yurok-Plank-house2.jpg|Jurokų tradicinio būsto rekonstrukcija
Yurok harvesting Chinook.JPG|Žvejojantys jurokai
Instructor teaching the Yurok Language.jpg|Jurokų kalbos mokymas


## Šaltiniai
Artiom Gurenko

**Artiomas Gurenka** (arba ***Arciomas Hurenka***, , g. 1994 m. birželio 18 d.) – Baltarusijos futbolininkas, saugas. 

Atstovavo ir Lietuvos klubams: Trakams (2015–2016 m.), Sūduvai (2017 m.) ir Riteriams (2019 m.).

## Karjera

Nuo 2011 m. priklausė FK Minsk. Aukščiausioje lygoje atstovavo pagrindinei komandai vos vieną kartą. Rungtyniavo jaunimo ekipoje.
 
2015 m. atvyko į Lietuvą ir tapo FK Trakai nariu. A lygoje sužaidė 27 rungtynes ir pasižymėjo 7 įvarčiais.

2016 m. A lygoje rungtyniavo 32 rungtynėse ir pasižymėjo 7 įvarčiais.

2017 m. perėjo į „Sūduvos“ klubą. A lygoje sužaidė 8 rungtynes.

2019 m. grįžo į „Riterių“ klubą (buv. FK Trakai). Sugrįžimo rungtynėse pasižymėjo įvarčiu ir išvedė komandą į priekį.

2019 m. pranešta, kad futbolininkas palieka klubą abipusiu susitarimu. 2019 m. A lygoje žaidėjas pelnė tris įvarčius ir atliko tris rezultatyvius perdavimus.

Nuo 2019 m. rugpjūčio FK Vitebsk narys.

2021 m. persikėlė į FK Isloč Minsk. 2022 m. pradžioje atstovavo FK Belšina Babrujsk.

2022 m. vasarą persikėlė į Kazachstaną ir tapo Tūran FK nariu.

## Pasiekimai
; FK Trakai
*  A lygos sidabras (2): 2015, 2016
; FK Dinamo Minsk
*  Baltarusijos čempionato bronza (1): 2018

## Rinktinės
* 2012 m. žaidė U–19 rinktinėje. Atstovavo Baltarusijai trejose rungtynėse. 
* 2013 — 2016 m. atstovavo U–21 rinktinei. Sužaidė 14 rungtynių.

## Išnašos

## Nuorodos
* 
*
Aduvikas

**Aduvikas** (, ) – gyvenvietė pietinėje Eisturojaus salos dalyje, Farerų salose.

Gyvenvietė įkurta 1897 m. Kaimo pavadinimas reiškia „Gagų įlanka“ ( – paprastoji gaga,  – įlanka). Netoli gyvenvietės buvo senovinė tingų vieta **Tinghella**. Ši vieta matoma ir iki šiol – šiauriau nuo kaimo prie pat jūros ir pasiekiama tik vandeniu.

## Šaltiniai
Kunigėlis

**Kunigėlis** – ežerėlis Lietuvoje, Zarasų rajone, 5,5 km į šiaurės vakarus nuo Degučių. Ežero ilgis iš pietvakarių į šiaurės rytus – 0,11 km, plotis – iki 0,09 km. Altitudė 149,9 m. Krantai žemi, pelkėti, apaugę medžiais ir krūmais. Iš šiaurės prieina Beržyno miškas. Į pietus už 0,1 km telkšo didesnis Kunigio ežeras, į pietryčius už 0,13 km – Veprio ežeras. Kunigėlio ežeras nenutekantis, priklauso Šventosios upės baseinui.

## Šaltiniai
Alisa stebuklų šalyje

**Alisa stebuklų šalyje** ( arba *Alice in Wonderland*) – anglų rašytojo Čarlio Dodžsono (žinomo Liuiso Kerolio slapyvardžiu) 1865 m. išleistas romanas, dabar laikomas vaikų literatūros bei nonsenso literatūros klasika. Ši knyga padarė didelę įtaką fantastinės ir vaikų literatūros raidai, susilaukė daugybės adaptacijų.

## Siužetas
Kūrinį sudaro 12 pasakojimų. Knygos pagrindinė veikėja – septynerių metų mergaitė Alisa, sėdėdama su seserimi ant upės kranto, pastebi baltą triušį ir nuseka jį iki olos. Įlindusi iš paskos į olą, Alisa atsiduria stebuklų šalyje. Ten mergaitė stebuklingu būdu įgyja galimybę keisti savo kūno proporcijas bei susiduria su keistais šios šalies gyventojais.

Kūrinyje gausu žodžių žaismo, to meto viktoriškos kultūros parodijų.

## Pagrindiniai veikėjai
* Alisa (*Alice*), 7-erių metų mergaitė;
* Baltasis Triušis (*White Rabbit*), karalienės patikėtinis, nuolat skuba, vėluoja;
* Širdžių Karalienė (*Queen of Hearts*), itin valdinga Stebuklų šalies valdovė;
* Skrybėlius (*Hatter*), vyras su skrybėle, mėgstantis dalinti kandžias pastabas;
* Češyro Katinas (*Cheshire Cat*), nuolat besišypsąs katinas, turintis galią tapti nematomu;
* Pelė (*Mouse*), Ereliukas (*Eaglet*), papūga Lori (*Lory*) ir Dodo (*Dodo*)
* Vikšras (*Caterpillar*), sėdi ant grybo, rūko kaljaną ir dalija patarimus;
* Hercogienė (*Duchess*), ūmaus būdo hercogienė, turinti vaiką-paršelį ir nuolat besivaidijanti su savo virėja;
* Zuikis Paikis (*March Hare*), Skrybėliaus bičiulis;
* Pelė Snaudalė (*Dormouse*), Skrybėliaus ir Zuikio Paikio kompanijonė, visad miega;
* Širdžių Karalius (*King of Hearts*), neryžtingas Stebuklų šalies valdovas;
* Širdžių Valetas (*Knave of Hearts*), įžūlus ir melagis sosto įpėdinis;
* Netikras Vėžlys (*Mock Turtle*), liūdnas, žodžius painiojantis vėžlys;
* Mažasis Bilis (*Bill the Lizard*), dėl visko kaltinamas baugštus driežas.

## Sukūrimo aplinkybės
Oksfordo koledžo matematikos dėstytojas Čarlzas Liutvidžas Dodžsonas 1862 m. vasarą valtele irstėsi su koledžo rektoriaus Lidelio dukterimis – Alisa, Edita ir Lorina. Į kompaniją įsijungė ir matematikas Robinsonas Dakvortas. Beplaukiojant Temzės upe, Dodžsonas ėmė sekti pasakas, kurių pagrindinę veikėją padarė Alisą Lidel. Šmaikščios istorijos, kurias Dodžsonas kūrė parodijuodamas tuometę mergaičių studijuojamą mokyklinę literatūrą bei pašiepdamas įvairius pažįstamus asmenis, labai sužavėjo klausytojas. Paragintas Dakvorto, Dodžsonas surašė pasakas į sąsiuvinį.

Po poros metų pas Dodžsoną viešėję žymūs rašytojai Henris Kingslis ir Džordžas Makdonaldas pamatė sąsiuvinį su istorijomis apie Alisą ir ėmė raginti autorių jas išleisti. 1865 m. pasirodė knyga su Džono Tenielo iliustracijomis. Vėliau autorius sukūrė tęsinį – „Alisa Veidrodžio karalystėje“.

Knyga išvesta į daugelį didesnių pasaulio kalbų, susilaukė daugybės adaptacijų – vaidybinių, animacinių filmų, teatro pastatymų. Kūrinio herojai tapo plačiai pasaulyje atpažįstamais archetipais.

## Nuorodos
* Agnė Zolubienė. TRIUŠIO URVU ŽEMYN , *[[Rubinaitis]]*, 2016 m.
Alisa Veidrodžio karalystėje

**Alisa Veidrodžio karalystėje** () – anglų rašytojo Čarlio Dodžsono (žinomo Liuiso Kerolio slapyvardžiu) 1871 m. išleista apysaka, „Alisos Stebuklų šalyje“ tęsinys. Kaip ir pirmtakas, šis kūrinys laikomas vaikų literatūros bei nonsenso literatūros klasika.

Kaip ir ankstesnę knygą, Kerolis šią sukūrė Lidelio dukterims. Šįsyk pasakojimai gimė bemokant mergaites žaisti šachmatais.

## Siužetas
Kūrinį sudaro 12 pasakojimų. Knygos pagrindinė veikėja – septynerių metų mergaitė Alisa. Bežaisdama su kačiuku, ji ėmė svarstyti, kaip atrodo pasaulis anapus veidrodžio. Užsilipusi ant židinio, ji įsirėmė į veidrodžio stiklą ir nejučia pateko anapus. Savo esme ši knyga panaši į pirmąją, bet vietoje kortų čia karaliauja šachmatai.

Kūrinyje gausu žodžių žaismo, to meto viktorijietiškos kultūros parodijų. Kadangi tai Veidrodžio karalystė – joje galioja atvirkščia logika.

## Pagrindiniai veikėjai
* Alisa (*Alice*), 7-erių metų mergaitė;
* Kliunkis Pliumpis (*Humpty Dumpty*), piktas, ginčytis likęs kiaušinis;
* Liūtas ir Vienaragis (*Lion and Unicorn*), į kovą stoję Anglijos herbo laikytojai;
* Baltasis Riteris (*White Knight*), senas, vos bepajudantis riteris ant žirgo;
* Tututis ir Dudutis (*Tweedledum and Tweedledee*) – vis besiriejantys broliai dvyniai;
* Baltoji Karalienė ir Baltasis Karalius (*White Queen and* *White King*);
* Avis (*Sheep*);
* Vėplys ir Dailidė (*Walrus and the Carpenter*);
* Juodoji Karalienė(*Black Queen)*
* Taukšlys (*Jabberwocky*).

## Nuorodos
* Agnė Zolubienė. TRIUŠIO URVU ŽEMYN , *[[Rubinaitis]]*, 2016 m.
Aniras

**Aniras** arba **Anirnaras** (, ) – gyvenvietė Borojaus saloje, Farerų salose.

Farerų kalboje žodis *Ánir* yra reta žodžio *vánir* forma, reiškianti „prognozes, viltis, pespektyvas“.

Anirnaras yra šiauriau nuo šiaurinių salų didžiausios gyvenvietės Klaksviko, vakarinėje Borojaus pakrantėje. Gyvenvietė įkurta 1840 m., kai augant gyventojų skaičiui teko plėstis į naujas žemes. Priešais gyvenvietę yra pietinis Kunojaus salos kyšulys.

Anire yra modernus uostas, kuris praplečia Klaksviko uostą. Be krovinių pervežimo ir žvejybos naudojamas ir Norröna užjūrio keltų. Nuo 2007 m. spalio 3 d. uostas vadinamas Norðhavnin („šiaurinis uostas“).

## Šaltiniai
Kate Miller-Heidke

**Keitė Miler-Haidkė** (*Kate Miller-Heidke*; g. 1989 m. rugpjūčio 4 d.) – Australijos roko ir pop muzikos dainininkė, dainų autorė ir aktorė. 

2019 m. atstovaus Australiją Eurovizijos dainų konkurse su daina „Zero Gravity“.

## Diskografija
* *Little Eve* (2007)
* *Curiouser* (2008)
* *Nightflight* (2012)
* *O Vertigo!* (2014)
**Child in Reverse* (2020)

## Filmografija
* *The Book of Sand* (2015)
* *Ladies in Black* (2018)
* *Bluey* (2018)

|-
Madman Across the Water

**„Madman Across the Water“** – ketvirtasis studijinis britų atlikėjo Elton John albumas, išleistas 1971 m. lapkričio 5 d. kompanijų „DJM“ ir „Uni Records“.

Leidžiant šį albumą Eltonas jau buvo spėjęs pasižymėti ir tapo kur kas populiaresniu nei prieš tai. Iš tikrųjų tai buvo trečiasis albumas išleistas tais pačiais metais, įskaičius koncertinį albumą „17-11-70“ ir filmui skirtą garso takelį „Friends“. Albume yra 9 dainos, kurias parašė ir atliko Eltonas Džonas, o tekstus rašė jo kolega Bernie Taupin (kaip ir ankstesniams albumams). Kaip ir visų kitų to meto studijinių albumų koncertiniuose turuose, pagrindinę Eltono grupės sudėtį sudarė bosistas Dee Murray ir perkusininkas Nigel Olsson. Kadangi jų prodiuseris Gus Dudgeon'as abejojo grupės kompetencija įrašinėjant studijinius įrašus, vietoj jų prie albumo įrašinėjimo prisidėjo begalė kitų muzikantų. Šiame albume pirmą kartą groja ir ilgametis Eltono perkusininkas Ray Cooper. 

Albumo daina tokiu pačiu pavadinimu „Madman Across the Water“ turėjo būti išleista ant ankstesniojo albumo „Tumbleweed Connection“ visiškai kitokia versija, tačiau pirmą kartą buvo išleista būtent „Madman Across the Water“ albumo versija. Pirmoji psichodelinė šios dainos versija buvo išleista daug vėliau „Tumbleweed Connection“ CD disko formatu. Kai kurie žmonės manė, jog daina yra apie tuometinį buvusį prezidentą Ričardą Niksoną. Apie tai sužinojęs Bernie Taupin'as pasakė:

## Pasiekimai
„Madman Across the Water“ buvo vienas iš mažiausiai Eltono Džono pelniusių albumų. Su juo jis užėmė 41-ąją vietą Jungtinės Karalystės albumų sąraše, pabuvęs ten porą savaičių. Tačiau jis buvo sėkmingesnis Šiaurės Amerikoje, Billboard top pop albumų sąraše užėmęs 8-ąją vietą. 1972 m. albumas tapo auksiniu, kai Amerikos Valstijose uždirbo net 1 milijoną dolerių. 1998 m. albumas tapo net multiplatininiu, pasiekęs daugiau kaip 2 milijonų kopijų pardavimų. 


## Dainų sąrašas

#### Pirmoji pusė

# „Tiny Dancer“ – 6:15
# „Levon“ – 5:22
# „Razor Face“ – 4:44
# „Madman Across the Water“ – 5:56

#### Antroji pusė

# „Indian Sunset“ – 6:45
# „Holiday Inn“ – 4:17
# „Rotten Peaches“ – 5:08
# „All the Nasties“ – 5:08
# „Goodbye“ – 1:48

## Šaltiniai
Pušys Sesės (Zarasų r.)

**Pušys Sesės** – sunykęs botaninis gamtos paveldo objektas Zarasų rajone, Dusetų girininkijos Česnaviškio miške, 1 km į šiaurės vakarus nuo kelio  ties Melnyčinės kaimu. 2019 m. kovo mėn. duomenimis, iš dviejų pušų išlikęs vienos nudžiūvusios pušies kamieno stuobrys bei šalia stovintis medinis ženklas–nuoroda.

## Istorija

Dvi pušys stovėjo atskirai viena nuo kitos per ~2,5 m, jų kamienai savo forma priminė „H“ raidę - buvo sujungti horizontalia šaka. Išlikusiame kamiene ~3,5 m aukštyje matyti buvusio „skersinio“ prisijungimo vieta.

Pušis Seses saugomomis buvo paskelbęs Gamtos apsaugos komitetas prie Lietuvos TSR Ministrų Tarybos.

## Šaltiniai
Kurcumų ežeras

**Kurcumų ežeras** () – ežerėlis Lietuvoje, Zarasų rajone ir Latvijoje, Aukštutinės Dauguvos savivaldybėje, 4 km į šiaurės rytus nuo Zarasų. Ežero ilgis iš šiaurės į pietus – 0,1 km, plotis – iki 0,08 km. Altitudė 124,5 m. ~ 0,35 ha ežero yra Lietuvoje ir tiek pat Latvijoje. Krantai žemi, pelkėti, ištisai apaugę medžiais ir krūmais. Pakrantės kalvotos, plyti pievos, Latvijos pusėje auga miškas. Į pietus nuo ežero įsikūręs Liaudiškių kaimas. Rytuose iš ežero išteka upeliukas link Laukeso ežero (Laukesos upės baseinas).

## Šaltiniai
Lapušninkas

**Lapušninkas** – ežerėlis Lietuvoje, Zarasų rajone, 7 km į šiaurės vakarus nuo Suvieko. Ežero ilgis iš šiaurės į pietus – 0,13 km, plotis – iki 0,065 km. Altitudė 129 m. Krantai žemi, plačiai užpelkėję, apaugę medžiais ir krūmais. Ežerą supa Bugų šilelis. Šiaurės rytuose įteka upelis iš Pakalnio ežero, šiaurės vakaruose išteka upelis link Katrelkos ežero (Kumpuolės upės baseinas).

## Šaltiniai
Latviškis

**Latviškis** – ežeras Lietuvoje, Zarasų rajone, 4 km į šiaurės rytus nuo Dusetų. Ežero ilgis iš vakarų į rytus – 0,62 km, plotis – iki 0,28 km. Altitudė 116,8 m. Krantai aukštoki, tik pietrytinis krantas žemas ir pelkėtas, apaugę medžiais ir krūmais. Pakrantės kalvotos, plyti pievos, vietomis auga miškeliai. Iš pietryčių į šiaurę prateka Zaduojo ežero intakas Zaduojos upelė (Šventosios upės baseinas). Šalia įsikūręs Marciūniškių kaimas. Rytinėje pakrantėje stūkso Marciūniškių piliakalnis.

## Šaltiniai